На основу члана 2. 4. 9. и 13. Закона о комуналним делатностима („Службени гласник РС“, број 88/2011, 104/2016 и 95/2018), члана 32. Закона о локалној самоуправи („Службени гласник РС“, број 129/2007, 83/2014-др.закон, 101/2016-др.закон, 47/2018 и 111/2021-др.закон), члана 13. и 14. Уредбе о начину и условима за отпочињање обављања комуналних делатности („Службени гласник РС“, број 13/2018, 66/2018 и 51/2019) и члана 15. 40. и 152. Статута општине Владичин Хан („Службени гласник града Врања“, број 4/2019 и 28/2022) Скупштина општине Владичин Хан, на седници одржаној дана 1. априла 2024. године, донела је

**ОДЛУКУ**

**О ИЗМЕНИ ОДЛУКE О ЈАВНОЈ РАСВЕТИ НА**

**ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

Овом Одлуком врши се измена Одлуке о јавној расвети на територији општине Владичин Хан („Сл. гласник града Врања“, бр. 9/19).

**Члан 2.**

Члан 3. мења се и гласи:

„Под пословима јавне расвете подразумева се обезбеђивање јавног осветљења које обухвата одржавање, адаптацију и унапређење објеката и инсталација јавног осветљења којима се осветљавају саобраћајне и друге површине јавне намене“.

**Члан 3.**

У члану 4. став 2. брише се.

Досадашњи ставови 3. и 4. постају ставови 2 и 3.

**Члан 4.**

Поднаслов изнад члана 5. и члан 5. мењају се и гласе

**„Редовно снабдевање и редовно одржавање јавне расвете“**

Члан 5.

„Уколико месне заједнице учествују у финансирању послова редовног одржавања, адаптације и унапређења објеката и инсталација јавне расвете, средства за наведене послове планирају се годишњим Планом рада и финансијским планом месне заједнице“.

**Члан 5.**

Ова одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ ВЛАДИЧИН ХАН**

**Број: 06-28/6/24-I**

**Дана: 1. април 2024. године**

**ПРЕДСЕДНИЦА,**

**Данијела Поповић**